b'\n_START_ARTICLE_\nKnud W. Louisiana\n_START_SECTION_\nHandling\n_START_PARAGRAPH_\nKnud W. Jensen (1916-2000) er en unik person i dansk kulturliv. Hans livsv\xc3\xa6rk, Louisiana i Humleb\xc3\xa6k, \xc3\xa5bnede i 1958 med det form\xc3\xa5l at vise samspillet mellem billedkunst, arkitektur og landskab. Siden da har folk valfartet til Louisiana for at se museets udstillinger og permanente samling, hvis tyngdepunkt er tiden efter Anden Verdenskrig. Her fort\xc3\xa6ller Knud W. Jensen, der nu har trukket sig tilbage, om v\xc3\xa6rker af Alexander Calder, Robert Jacobsen, Lucio Fontana, Andy Warhol, Jean Tinguely, Morris Louis og mange flere. Hans begejstring og udviklede sans for anekdoter g\xc3\xb8r denne dokumentarfilm til et stykke levende kunstformidling og en appetitv\xc3\xa6kker til et museumsbes\xc3\xb8g.'